**Mór Városi Önkormányzat Képviselő-testületének**

**16/2023. (I.25.) határozata**

**a Mór Városi piac beruházás kivitelezésre vonatkozó vállalkozási szerződés 1. számú módosítása tárgyában**

1. Mór Városi Önkormányzat Képviselő-testülete a Közbeszerzésekről szóló 2015. évi CXLIII. törvény (a továbbiakban: Kbt.) 81. § (1) bekezdésében rögzített feltételek fennállása alapján, uniós nyílt feltételes közbeszerzési eljárást indított a TOP-1.1.3-15-FE1-2016-00006 „Helyi gazdaságfejlesztés Mór városban”, TOP-2.1.1.15.FE1-2016-00004 „Barnamezős területek rehabilitációja Mór Városában”, valamint a TOP-2.1.2-15-FE1-2019-00015 „Mór városközpontjának integrált, fenntartható és zöld megújítása” című pályázatok kapcsán a „Mór Városi Piac kivitelezése” tárgyában, amelynek eredményeként az Önkormányzat és a BUILD IT Mérnökiroda Kft (1037 Budapest, Bóbita utca 2. E. lház. 1. em.) között 2021.09.06. napján kötött és 2022.02.23-án hatályba lépett vállalkozási szerződés 1. számú módosítását a határozat mellékletét képező szerződés-tervezet szerinti szövegtartalommal – a 2-4. pontban meghatározott korlátozásokkal - jóváhagyja és felkéri a polgármestert, hogy a tervezetet a szükséges alátámasztó dokumentumokkal együtt a 272/2014. (XI.5.) Korm. rendelet 108. § szerinti előzetes ellenőrzés céljából nyújtsa be és a szükséges hiánypótlásokat teljesítse.

2. Az 1. pontban meghatározott szerződés módosítás aláírására az alábbi együttes feltételek teljesülése esetén kerülhet sor:

a) a szerződés módosítás a közbeszerzésekért felelős miniszter általi közbeszerzési-jogi szempontú ellenőrzésének eredményeként támogató tartalmú nyilatkozatot/véleményt kap és

b) a szerződés módosításhoz szükséges fedezet a 17/2017. (II. 1.) Korm. rendelet alapján benyújtandó költségnövekmény igénylések eredményeképpen az önkormányzat rendelkezésre áll.

3. A Képviselő-testület nyilatkozik, hogy a szerződés módosítás fedezete az önkormányzat költségvetésében nem áll rendelkezésre és az a sikeres költségnövekmény igénylés nélkül a későbbiekben sem biztosítható.

4. A Képviselő-testület felhatalmazza a polgármester a 2. pontban meghatározott feltételek mindegyikének teljesülése esetén a szerződés módosítás aláírására.

Határidő: folyamatos

Felelős: polgármester(Önkormányzati Iroda)

 Fenyves Péter Dr. Taba Nikoletta

 polgármester jegyző